H-1B ನೌಕರರಿಗೆ ಆದಾಯ ತೆರಿಗೆ ಸಂದಾಯವು, ತೆರಿಗೆ ಪಾವತಿ ಉದ್ದೇಶಗಳಿಗಾಗಿ "ಅನಿವಾಸಿ ವಿದೇಶಿಯರು" ಅಥವಾ "ನಿವಾಸಿ ವಿದೇಶಿಯರು" ಎಂಬ ವರ್ಗೀಕರಣವನ್ನು ಆಧರಿಸಿರುತ್ತದೆ. ಒಬ್ಬ ಅನಿವಾಸಿ ವಿದೇಶಿಯನಿಗೆ ಅಮೆರಿಕ ಸಂಯುಕ್ತ ಸಂಸ್ಥಾನದ ಆದಾಯದ ಮೇಲೆ ಮಾತ್ರ ತೆರಿಗೆಯನ್ನು ಹೇರಲಾಗುತ್ತದೆ, ಆದರೆ ನಿವಾಸಿಯಾಗಿರುವ ವಿದೇಶೀಯ ತೆರಿಗೆ ಉದ್ದೇಶಗಳಿಗಾಗಿ ಅಮೆರಿಕದ ಒಳಗೂ ಹಾಗು ಹೊರಗೂ ಎರಡೂ ರೀತಿಯ ಆದಾಯಗಳಿಗೆ ತೆರಿಗೆಯನ್ನು ಪಾವತಿಸಬೇಕಾಗುತ್ತದೆ.
ವರ್ಗೀಕರಣವನ್ನು "ಗಣನೀಯ ಉಪಸ್ಥಿತಿ ಪರೀಕ್ಷೆಯನ್ನು" ಆಧರಿಸಿ ನಿರ್ಧರಿಸಲಾಗುತ್ತದೆ: ಗಣನೀಯ ಉಪಸ್ಥಿತಿ ಪರೀಕ್ಷೆಯು H-1B ವೀಸಾ ಧಾರಕ ಒಬ್ಬ ನಿವಾಸಿಯೆಂದು ಸೂಚಿಸಿದರೆ, U.S.ನ ಇತರ ವ್ಯಕ್ತಿಗಳಂತೆ ಆದಾಯ ತೆರಿಗೆಯನ್ನು ಪಾವತಿಸಬೇಕಾಗುತ್ತದೆ ಹಾಗು ಫಾರ್ಮ್ 1040 ಹಾಗು ಅಗತ್ಯ ವಿವರಗಳನ್ನು ಬಳಸಿಕೊಂಡು ಅರ್ಜಿ ಸಲ್ಲಿಸಲಾಗುತ್ತದೆ; ಇಲ್ಲದಿದ್ದರೆ, ವೀಸಾ ಧಾರಕರು ಫಾರ್ಮ್ 1040NR ಅಥವಾ 1040NR-EZನ್ನು ಬಳಸಿಕೊಂಡು ತಾನೊಬ್ಬ ಅನಿವಾಸಿ ವಿದೇಶೀಯನೆಂದು ಅರ್ಜಿ ಸಲ್ಲಿಸಬೇಕು; ಆತ ಅಥವಾ ಆಕೆ ತೆರಿಗೆ ಕರಾರುಗಳಿಂದ ಪ್ರಯೋಜನವನ್ನು ಪಡೆಯಬೇಕಾದರೆ, ತೆರಿಗೆ ಕರಾರುಗಳು ಅಮೆರಿಕ ಸಂಯುಕ್ತ ಸಂಸ್ಥಾನ ಹಾಗು ವೀಸಾ ಧಾರಕರ ಪೌರತ್ವ ರಾಷ್ಟ್ರಗಳ ನಡುವೆ ಅಸ್ತಿತ್ವದಲ್ಲಿರಬೇಕು.
ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಬಂದ ಮೊದಲ ವರ್ಷದಲ್ಲಿ ವ್ಯಕ್ತಿಗಳು, ಸಂಪೂರ್ಣ ವರ್ಷದ ತೆರಿಗೆ ಉದ್ದೇಶಗಳಿಗಾಗಿ ಒಬ್ಬ ನಿವಾಸಿಯೆಂದು ಪರಿಗಣಿತವಾಗಲು ಆಯ್ಕೆ ಮಾಡಿಕೊಳ್ಳಬಹುದು, ಜೊತೆಗೆ ವಿಶ್ವವ್ಯಾಪಿಯಾಗಿ ಆ ವರ್ಷದ ತಮ್ಮ ಆದಾಯಕ್ಕೆ ತೆರಿಗೆಯನ್ನು ಪಾವತಿಸಬೇಕು. ಈ "ಮೊದಲ ವರ್ಷದ ಆಯ್ಕೆ"ಯನ್ನು IRS ಪ್ರಕಟಣೆ 519ನಲ್ಲಿ ವಿವರಿಸಲಾಗಿದೆ ಜೊತೆಗೆ ಇದನ್ನು ವ್ಯಕ್ತಿ ಜೀವಿತಾವಧಿಯಲ್ಲಿ ಒಂದೇ ಬಾರಿ ಮಾತ್ರ ಮಾಡಲು ಸಾಧ್ಯ.
ವೀಸಾ ಸ್ಥಾನಮಾನವನ್ನು ಪರಿಗಣಿಸದೆ ಪತಿ/ಪತ್ನಿಯು, H-1B ವೀಸಾ ಧಾರಕರ ಜೊತೆಯಲ್ಲಿ ಜಂಟಿಯಾಗಿ ತೆರಿಗೆ ವಿವರದಲ್ಲಿ ಒಳಗೊಂಡಿರಲು ಕ್ರಮಬದ್ಧ ವೈಯಕ್ತಿಕ ತೆರಿಗೆದಾರ ಗುರುತು ಸಂಖ್ಯೆ(ITIN) ಅಥವಾ ಸಾಮಾಜಿಕ ಭದ್ರತಾ ಸಂಖ್ಯೆ(SSN)ಯನ್ನು ಹೊಂದಿರಬೇಕು.
ವೈಯಕ್ತಿಕ ಪರಿಸ್ಥಿತಿಯನ್ನು ಆಧರಿಸಿ, H-1B ವೀಸಾ ಪಡೆದವರಿಗೆ ತೆರಿಗೆ ಪಾವತಿ ನಿಯಮಗಳು ಜಟಿಲವಾಗಿರಬಹುದು. ವಿದೇಶಿಯರಿಗಾಗಿ ರೂಪಿಸಲಾದ ನಿಯಮಗಳ ಬಗ್ಗೆ ಜ್ಞಾನವನ್ನು ಹೊಂದಿರುವ ಒಬ್ಬ ವೃತ್ತಿಪರ ತೆರಿಗೆ ತಯಾರಕನನ್ನು ಸಲಹೆ ಕೇಳುವುದರ ಜೊತೆಯಲ್ಲಿ, IRS ಪಬ್ಲಿಕೇಶನ್ 519, U.S. ಟ್ಯಾಕ್ಸ್ ಗೈಡ್ ಫಾರ್ ಎಲಿಯನ್ಸ್ ನ್ನು ಸಹ ಪರಾಮರ್ಶಿಸಬಹುದು.
ರಾಜ್ಯದ ಹೊರಗಿನ ಶುಲ್ಕ ಪಾವತಿ
H-1B ನೌಕರರ ಆದಾಯ ತೆರಿಗೆ ಸಂದಾಯ ಸ್ಥಾನಮಾನ
ಕಾಂಗ್ರೆಸ್‌ನ ವಾರ್ಷಿಕ ಸಂಖ್ಯಾತ್ಮಕ ಗರಿಷ್ಠ ಮಿತಿ
ಗರಿಷ್ಠ ಕಾಲಾವಧಿಯ ಮೇಲೆ USನ ನೀತಿ